ΜΙΑ ΠΡΩΤΟΤΥΠΗ ΤΑΙΝΙΑ ΑΝΙΜΕ ΤΟΥ NETFLIX
Κάποτε ήταν ένας άρχοντας
Σε ένα σκοτεινό δάσος
Που φορούσε ένα παράξενο ασημένιο βραχιόλι
Γύρω από το χέρι
Το βραχιόλι ήταν μαγεμένο Με μετάλλευμα από τα άστρα
Για να διώχνει όλα τα τέρατα μακριά
Μακριά
Εκείνη την ήσυχη νύχτα
Ανάμεσα σε αυτά τα δέντρα
Ένας ληστής έσφαξε τον καλό άρχοντα
Και έκλεψε το βραχιόλι
Από ενός νεκρού το χέρι
Γιατί και ο ληστής φοβόταν
Τα τέρατα
Σούγκο, κράτα τα μάτια και τα αυτιά σου ανοιχτά!
Τρομάζεις τα κορίτσια.
Δεν θα φοβόνταν αν δεν είχες χαθεί.
Έλεος, μπαμπά. Στο Κέντγουεν μεγάλωσες.
Προφανώς, ο βασιλιάς άνοιξε νέα μονοπάτια.
Είναι αλήθεια, μπαμπά;
Οι ληστές σκοτώνουν αθώους στα μονοπάτια;
Γλυκιά μου,
δεν υπάρχουν ληστές.
Όχι!
Αδερφή!
Ένας γητευτής.
Επιτηδευμένο λουκ.
Θα σκίζει στα φεστιβάλ των δρυϊδών.
Σπάνια εμφανίζεστε εσείς εδώ γύρω.
Κατάλαβα.
Πρωτοπορείς μοστράροντας τη νέα μόδα.
Λανσάρεις τάσεις.
Πολύ τολμηρό.
Όπα, καλύτερα να γνωριστούμε λίγο πρώτα.
Χρειάζονται λίγη κουβέντα και προκαταρκτικά
πριν με σκοτώσεις ή σε σκοτώσω.
Αν και τα λέσεν δεν μιλάτε, οπότε,
αυτό είναι ένα πρόβλημα.
Άστεγος του δάσους ή φονικό σμήνος που φτερουγίζει;
Διάλεξε ένα λουκ
και κράτα το.
Φονικό σμήνος που φτερουγίζει, λοιπόν.
Φύγε μακριά. Δεν είναι νεκρό.
Σκότωσέ το, λοιπόν. Γητευτής είσαι.
Τα λέσεν σκοτώνονται ποικιλοτρόπως.
Με αποκεφαλισμό, θυσιάζοντας τα ζωάκια του,
ακόμη και με παλιά ξόρκια των δρυάδων.
Και εσύ τι απ' αυτά θα…
Γκαρέαν μπαχάγιεθ άιπ μέι βαχόουλεναθ.
Εσύ δεν είπες πως δεν μιλούν;
Γκαρέαν μπαχάγιεθ άιπ μέι βαχόουλεναθ.
Δεν μιλούν.
Περίμενε!
Είμαι ευγενής. Δεν μπορείς να με αφήσεις εδώ.
Και τι θα κάνω;
Είπε "Εξάσκησε μια θλιμμένη έκφραση
κι ίσως σε πάρει μαζί του κάποιος περαστικός".
Και οι αδερφές σου;
Είπε να χρησιμοποιήσω την ίδια έκφραση και με τον αντιδήμαρχο.
Για να στείλει μερικούς άνδρες
να συλλέξουν τις σωρούς.
Μη χύνεις δάκρυα.
Θα φροντίσω να σου επιστραφούν ο πατέρας κι οι αδερφές σου
για να ενταφιαστούν σωστά.
Ο πατέρας του ήταν πολύτιμο μέλος του Συμβουλίου
και πιστός υπήκοος του βασιλιά.
Εγώ και οι μαθητές μου υποβάλλουμε εκ νέου το αίτημά μας.
Ας καταλάβουμε το Κερ Μόρεν, τη βάση των γητευτών,
εξορίζοντάς τους για εγκλήματα κατά του λαού του Κέντγουεν.
Το αγόρι μάς είπε, Υψηλότατε,
ότι ο γητευτής έσφαξε το λέσεν που έσπερνε τον τρόμο στα δάση μας.
Λαίδη Ζερμπστ,
πότε άλλοτε τριγύριζαν λέσεν στο Κέντγουεν,
πόσο μάλλον τόσο επιθετικά;
Υπονοείς ότι οι γητευτές σκηνοθετούν αυτές τις επιθέσεις στα δάση.
Πολύ σκανδαλώδες, κυρία Γκίλκρεστ.
Βλέπουν ότι πολλά είδη τεράτων τείνουν να εξαφανιστούν.
Χρειάζονται χρήματα.
Κάποιοι έγιναν μισθοφόροι ή στράφηκαν στο έγκλημα.
Ένας ανέλαβε να σκοτώσει έναν άπιστο σύζυγο.
Έχεις αποδείξεις για αυτήν τη συνωμοσία;
Ή περιμένεις να βασιστούμε αποκλειστικά στη μαγική σου διαίσθηση;
Αυτή είναι η φύση τους, αρχόντισσά μου.
Οι γητευτές είναι γεννήματα φρικτής μαγείας.
Περιπλανιούνται στον τόπο μας ως αυτεπάγγελτοι κυνηγοί του κακού,
εκβιάζοντας τους αφελείς για χρήματα.
Τίμιους, απλούς χωρικούς,
που αποδίδουν κάθε συμφορά σε ξόρκια και τέρατα.
Οι μάγοι φτιάχνουν έναν γητευτή και μετά περιμένουν από εμάς
να σφουγγαρίσουμε τις καφέ ακαθαρσίες τους.
Θα συμφωνήσω με τη λαίδη Ζερμπστ.
Οι γητευτές θα παραμείνουν στο Κερ Μόρεν, αν δεν παρουσιαστούν αποδείξεις
που στηρίζουν τη θεωρία σας.
Όταν ένας γητευτής προκαλεί πόνο,
νιώθει έκσταση.
Τα λόγια του πλάσματος ήταν έλιον.
Είναι μια νεκρή διάλεκτος από πιο σκοτεινές εποχές.
Λίγοι τη θυμούνται. Λιγότεροι τολμούν να τη μιλήσουν.
Αλλά πώς μπορεί να τη γνωρίζει ένα λέσεν
ή να φοβάται μια φωλιά…
Δεν είπα ότι τη φοβόταν.
Μιλάς έλιον. Έτσι δεν είναι, Φιλαβάντρελ;
Όντως χρειάζεστε απεγνωσμένα χρήματα,
αν απευθύνεται γητευτής σε ξωτικό για να βρει δουλειά.
Κάπως πρέπει να πληρωθούν αυτές οι απολαύσεις.
Τι είπε το λέσεν;
"Πρόσεχε τη φωλιά των νεκρών μου".
Κάτι που δεν θες να ακούσεις στο μπάνιο.
Παρατήρησες τίποτα άλλο,
κάτι ασυνήθιστο;
Υπήρχε μια ενέργεια στο δάσος.
Ίσως κάποιου είδους μαγεία,
κάτι που μάγεψε και έλεγχε το λέσεν.
Γιατί τέτοια μούτρα;
Τα τελευταία τέσσερα καλοκαίρια,
εξαφανίστηκαν πολλά κορίτσια μας.
Θεέ μου, όχι άλλο δράμα των ξωτικών.
Αρχικά φοβόμασταν ότι μας εγκατέλειπαν μετά την τελευταία Κάθαρση.
Αλλά οι εξαφανίσεις συνεχίζονται.
Τραγικό. Πραγματικά απαίσιο.
Μια από τις πρώτες εξαφανισμένες ήταν η νεαρή μάγισσα Κίτσου.
Αυτή μιλούσε έλιον. Πρέπει να επιστρέψουμε στα δάση.
Είμαι κυνηγός τεράτων, Φιλ,
όχι μπόγιας δολοφονικών ξωτικών.
Καλή τύχη, πάντως.
Ούτε ως χάρη σε έναν φίλο;
Οι χάρες και οι φίλοι δεν πληρώνουν τα έξοδα.
Το αντίθετο.
Δεν έχεις ίχνος ντροπής τελικά.
Έχω μια υπόληψη
και γνωρίζω καλά πόσο αξίζει το ταλέντο μου.
Συγγνώμη που θέλω να σε γλιτώσω
από έναν χαραμισμένο χειμώνα στο Κερ Μόρεν.
Χαραμισμένο;
Θα έχει πιοτό, φαγητό, ύπνο.
Όλα δωρεάν.
Και την εκπαίδευση άλλης μιας άπληστης συμμορίας νεαρών γητευτών.
Αυτό το αφήνω στους συναδέλφους.
Φαντάσου αν οι γητευτές εργαζόσασταν για κάτι περισσότερο
από την έξαψη και το χρήμα.
Φαντάσου αν τα ξωτικά χειριζόσασταν τα ξίφη
τόσο καλά όσο τις ενοχές.
Πιάστε τα!
Βέσεμιρ, έλα εδώ!
Πρέπει να φύγουν!
Τώρα τσιμπολογούν. Όχι!
Γλείφουν.
-Γλώσσες! -Έλα!
-Όχι! -Βέσεμιρ!
Όχι!
Διπλούς κόμπους σού είπα!
Αυτό έκανα, πατέρα. Όπως μου έδειξες.
Θα καταφέρει να φέρει ένα βρεγμένο πανί;
Αν δεν ήμουν ενάρετος, θα τον πουλούσα σε άλλη οικογένεια.
Ναι, κύριε.
Τουλάχιστον ο γιος μου επιβεβαιώνει τον γενναιόδωρο χαρακτήρα σας.
Φέρε ευκαλυπτέλαιο από την αγορά να ηρεμήσουμε την κυρά μας.
-Όχι! -Και μην τα θαλασσώσεις.
Σταματήστε το, σας παρακαλώ!
Όχι!
Σταμάτα να χτυπιέσαι!
Καημένη Ιλιάνα. Δεν χρειάστηκε καν να σου ρίξω χιονόμπαλα.
Ηλίθιε! Κόντεψες να με σκοτώσεις.
-Ήρθες να με ενοχλήσεις; -Με έστειλε ο άρχοντας να σε προσέχω.
Φαινόταν πολύ τσαντισμένος.
Μοχθούμε όλη μέρα σαν σκλάβοι, μας φωνάζουν
και βλέπουμε χρήματα μόνο όταν μας στέλνουν να ψωνίσουμε.
Να χαίρεσαι που έχεις μια στέγη και γεμάτο στομάχι.
Μετά βίας στέγη και μισογεμάτο στομάχι. Ίσα ίσα για να επιβιώνουμε.
Ωραία.
Ιδού ο κόσμος.
Τι θα αγόραζες αν είχες όλο το χρήμα του;
Θα έφευγα από το χωριό και θα ταξίδευα στην Ήπειρο.
-Περιπέτεια; -Φυσικά.
-Δόξα; -Ω, ναι.
Κορίτσια;
Εγώ θα αγόραζα ένα πανέμορφο σπίτι σε μια λίμνη.
Θα έκανα πικνίκ στην όχθη πίνοντας κρασί με τον όμορφο σύζυγό μου,
όσο τα παιδιά μας θα παίζουν κότσια.
Ξέρεις τι λέω να κάνουμε;
Να αγοράσουμε μια μελόπιτα με τα λεφτά.
Και πώς θα πάρουμε τα βότανα στην κυρά μας;
Σταμάτα! Κλέφτη!
Από εδώ!
Σταματήστε τον!
Παλαβέ.
Άσε λίγη και για μένα!
Είδες; Έπιασε.
Ήμουν σίγουρος.
Στο Νίλφγκααρντ,
θα σου είχαν κόψει τα χέρια, κλέφτη.
Θα σου τα κρεμούσαν στον λαιμό για εβδομάδες.
Έξυπνο κόλπο.
Περίεργη λεία.
Ποιος αρρώστησε;
Πού βρήκε ένα κορίτσι τέτοια κάκαλα σε ένα στενάκι με έναν άντρα σαν εμένα;
Τα κλέβω από βρομερούς δειλούς
που θέλουν να εκφοβίσουν κοπέλες.
Ποιος είσαι;
Ένας φιλάνθρωπος με καλοπροαίρετα αυτιά
που άκουσε για μια αρχόντισσα
βυθισμένη στην τρέλα και τον πυρετό,
που βλέπει φρικτές παραισθήσεις.
Αυτό το ευκαλυπτέλαιο μπορεί να μετριάσει τα βάσανά της, αλλά…
το ξίφος θα τα σκοτώσει.
Με λένε Ντέγκλαν.
Ή θα με πάτε στην αριστοκράτισσά σας
ή θα σας πάω πίσω στην αγορά, ζωντόβολα.
Τη μαστίζει ένας δαίμονας.
Ένα μαρ.
Σε υποτάσσει με φρικτές ψευδαισθήσεις. Θρέφεται με την τρέλα σου.
Το μετάλλευμα μετεωρίτη διακόπτει τα μάγια,
ώστε να μπορέσει
να αφαιρεθεί.
Έξω τώρα.
Όλοι σας.
Εγώ θα ήθελα να μείνω.
Ο γιος σου πρέπει να έχει δει κάνα δυο τέρατα στη ζωή του, έτσι;
Εγώ θα κάνω το ξόρκι.
Εσύ θα αναλάβεις να πιάσεις το πλάσμα.
Εγώ νόμιζα ότι οι γητευτές τα σφάζουν τα τέρατα.
Για να σφάξεις ένα κτήνος,
πρώτα πρέπει να το κατανοήσεις.
Να το μελετήσεις. Να βρεις την αδυναμία του.
Το θέλω ολοζώντανο το άτιμο.
Αν γίνεται.
[Αρχαία]
Βάστα, μικρέ.
Και ζήτησε να μείνει.
Μην τα αφήνεις να σε επηρεάσουν.
Κάλλιο νεκρό παρά σκαστό.
Θα υπάρξουν κι άλλα τέρατα.
Βέσεμιρ.
Φέρε ζεστό νερό.
Το κεφάλι μου…
Το κεφάλι μου πονάει φρικτά.
Καλό βάρος, έτσι;
Πόσο λες να κόστισε η δουλειά στον μαλάκα τον αφέντη σου;
Ο φόβος κι η άγνοια έχουν καλά λεφτά.
Για τις υπηρεσίες σου, μικρέ.
Πάρε με μαζί σου.
Λίγα αγόρια θέλουν να γίνουν γητευτές.
Κι ακόμη λιγότερα θέλουν να κουβαλούν ουροδοχεία και νερό.
Και το κορίτσι;
Η γαλανομάτα κοπελιά σου;
Και με το μαρ δίστασες.
Οι γητευτές δεν διστάζουν.
-Σταμάτα. -Θα απολαύσεις αυτήν την ημέρα;
Ή είσαι ακόμη ταραγμένος επειδή τόλμησες να σφάξεις το τέρας;
Ήταν η πρώτη σου φορά, Βέσεμιρ.
Συγγνώμη που δεν μου αρκεί να είμαι μόνο καλός υπηρέτης.
Μάλιστα, τώρα μπορώ να σε φανταστώ.
Στολισμένο με μια πανοπλία, με ένα ατσάλινο κι ένα ασημένιο ξίφος,
να σώζεις την Ήπειρο από κικαμόρες, γκούλους και τρελούς μάγους.
Το κακό θα τρέμει.
Στιλάτη πανοπλία, παρεμπιπτόντως.
Φαντάσου το όπως θες.
Άνθρωποι σαν εμάς επιβιώνουν μόνο ονειρευόμενοι έναν άλλον εαυτό.
Ποιος ξέρει;
Ίσως κάποτε γίνω μια πριγκίπισσα που ελέγχει το χιόνι.
Βέσεμιρ, απλώς αστειευόμουν.
Γελάς με τις μοίρες μας;
Γιατί να 'μαι ταπεινός κι απένταρος σαν τον πατέρα μου;
Ή εσύ σαν τη μητέρα σου;
-Γιατί κάνεις σαν χαζός; -Δεν θα με καταλάβεις.
Έξω στον κόσμο δεν αξίζουμε τίποτα.
Λιγότερο από το τίποτα.
Εδώ στο φέουδο έχουμε έστω μια θέση στην κοινωνία.
Κι αν σε φροντίζω εγώ;
Έπρεπε να δεις πόσα χρήματα έβγαλε χθες βράδυ ο γητευτής.
Θα σου έπαιρνα το σπίτι στη λίμνη κι όσο κρασί θες.
Οτιδήποτε, τα πάντα.
Θα ήταν δικά σου.
Ανταλλάζοντας το χρέος που οφείλω σε έναν αφέντη που μισώ,
με ένα χρέος σε έναν που αγαπώ;
Περίμενε, Ιλιάνα.
Μείνε!
Εσύ να μείνεις.
Ο άρχοντας Βέσεμιρ, ο καινούριος καλύτερός μου φίλος.
Συνάντησα ένα λέσεν στον δρόμο.
Το μάθαμε.
Ενώ εγώ με το ζόρι έβγαλα αρκετά για μια νύχτα
με μαλακοτσούτσουνο ζιγκολό.
Πονώ για τα βάσανά σου, Λούκα.
Έχουμε και τον Σβεν να φέρνει πάλι νεοσύλλεκτους.
Δεν φτάνει που οδηγούμαστε στη χρεοκοπία με κάθε τέρας που σκοτώνουμε,
τώρα θα γίνουμε και περισσότεροι.
Δεν φταίω εγώ που έχουν πιο πολλά παιδιά απ' ό,τι λεφτά.
Και αν έχεις έλλειψη χρημάτων για ζιγκολό,
άντε γαμήσου μόνος σου.
Εσύ έχεις γενική έλλειψη μεγέθους.
Παιδιά, τα τέρατα θα πηδιούνται όλον τον χειμώνα.
Την άνοιξη θα έχουμε δουλειές από δω ως το Ναζίρ.
Μέχρι τότε, προτείνω να μη χολοσκάτε.
Πιείτε γερά
και κανονίστε να ζυμώσετε αυτά τα κωλόπαιδα στον κόσμο των γητευτών.
"Οι γητευτές είναι ανήθικοι αχρείοι.
Διαβολικά πλάσματα ικανά μόνο για να σκοτώνουν.
Δεν έχουν θέση στις τάξεις των ενάρετων ανθρώπων".
Πω πω. Πού τις βρίσκεις τέτοιες αηδίες;
Τα εντόπισαν μερικά παιδιά σε πόλεις στον δρόμο της επιστροφής.
"Τέτρα Γκίλκρεστ". Σαν βοτανολόγος ακούγεται.
Υπέρμαχος της αγνότητας.
Κοκορεύεται ότι είναι απόγονος του πρώτου μάγου των ανθρώπων.
Σε πείραζε να θάψεις τις αδερφές του αγοριού;
Ρίχνεις λάδι στη φωτιά για ηλίθιες σαν την Γκίλκρεστ.
Είναι δόντι βιβέρνης, όχι βασιλίσκου.
Τα συνδυάζω όπως θέλω.
Κοίτα.
-Ξέρεις πώς είμαι με τα παιδιά. -Ξεπέρασέ το, μικρέ.
Θα μάθεις ξιφασκία στους νεοσύλλεκτους.
Με τιμωρείς;
Αυτόν τον χειμώνα μου λείπουν δυο ντουζίνες γητευτές.
Οι λαπάδες βρήκαν πιο επικερδείς δουλειές αναλαμβάνοντας ανοησίες.
Φορτώνοντας περισσότερο όλους εμάς.
Ωραία, ένας υπέροχος χειμώνας με εγκαταλελειμμένες μικρές τραγωδίες.
Τώρα, για αυτό το λέσεν.
Ελπίζω να σκέφτηκες ότι μπορεί να ήταν μαγεμένο.
Δεν είμαι κωθώνι.
Ίσως το έκανε καμιά μπαμπόγρια μάγισσα.
Ένα ανώτερο βαμπίρ θα το έκανε άνετα.
Ή μπορεί και να είναι ένα νέο είδος λέσεν.
Τα ξωτικά απλώς βγάζουν τα άπλυτά τους στη φόρα.
Παίζοντας πάλι τα θύματα.
Κρίμα.
Μερικά νέα κτήνη θα μας έφερναν πολλή δουλειά.
Γιατί δεν το τακτοποίησε ο γητευτής;
Ψέματα. Συνωμοσία.
Μην κοιτάτε τα πρόσωπά τους.
Είχα ακούσει ότι το λέσεν σκοτώθηκε.
Ένα ίχνος ανάσας βασιλίσκου μπορεί να ξεκάνει δέκα δυνατούς άνδρες.
Βρήκες το κουφάρι του πλάσματος;
Οι γητευτές πληρώνονται όταν παρουσιάζουν αποδείξεις.
Παρ' όλα αυτά…
Ας πείσουμε τον βασιλιά να στείλει κάποιον να το ερευνήσει στο Κερ Μόρεν.
Οι ακόλουθοί σου έχουν εκμεταλλευτεί τους φόβους των ανθρώπων.
Ένας απεσταλμένος αρκεί για να ενοχοποιήσει τους γητευτές,
ασχέτως με την αλήθεια.
Ξέρετε πώς γίνονται οι γητευτές;
Τι φρικτά πράγματα κάνουν σε νεοσύλλεκτα αγόρια,
συνομήλικα των ορφανών σας;
Ο μακαρίτης ο σύζυγός σας θα καταλάβαινε.
Θαύμαζα ένθερμα τον Λόρδο Ζερμπστ.
Ήταν ανοιχτόμυαλος.
Προοδευτικός.
Παντρεύτηκε εσάς, εξάλλου.
Πρόσεχε,
Τέτρα.
Αλλιώς, σώπα.
Οι νόμοι παραχωρούν στις χήρες τη θέση του άντρα τους στην αυλή.
Αλλά αυτοί οι νόμοι δεν διαγράφουν ποια ήταν κάποτε.
Είναι πολύ ευτυχές, αρχόντισσα,
που σε αυτό το θέμα ελάχιστοι άσκησαν πίεση.
Έχουμε να φάμε μέρες!
Μας ξενυχτάτε, στεκόμαστε με το ζόρι.
Και θες να παίξουμε με σπαθιά;
Ούτε εγώ θέλω να είμαι εδώ ούτε εσείς.
Ας μαντέψω.
Φαντάζεστε ότι σας περιμένουν καλύτερες μοίρες στον έξω κόσμο.
Αλλά εκεί έξω,
δεν έχετε τίποτα.
Εδώ, όμως, προσφέρουμε δύναμη.
Έναν σκοπό.
Σεβασμό.
Μια ευκαιρία επιβίωσης από τη φρίκη που σας περιμένει.
Αν δεν το θέλετε αυτό, αυτό εδώ…
πάει στράφι με εσάς.
"Και αν δεν το θέλετε αυτό,
αυτό πάει στράφι με εσάς".
Όλο μαλακίες λέει ο δασκαλάκος.
Ο Ντέγκλαν μάς προετοιμάζει για τον Δρόμο.
Καλύτερα οι κακουχίες εδώ παρά έξω.
Κάνει παγωνιά απόψε.
Σκάσε και κοιμήσου όσο προλάβεις.
Μην ακούς τον Τομάς.
Ο Νόμος της Έκπληξης.
Έμαθε ότι άνηκε στους γητευτές όταν τον μάζεψαν.
Νόμος της Έκπληξης;
Κυριλέ φράση για άφραγκους που πληρώνουν γητευτές με το παιδί τους.
Εσύ πουλήθηκες ή ήρθες εθελοντικά;
Με παράτησαν εδώ οι γονείς μου. Όπως τους περισσότερους.
Ποιος επιλέγει να ζήσει σε αυτό το αχούρι;
Μη φοβάσαι τόσο.
Θα…
-Θα μας δηλητηριάσουν. -Ποιοι;
Έχει γέρους μάγους εδώ.
Για να μας κάνουν γητευτές
θα μας σκοτώσουν και θα μας αναστήσουν,
αλλά δεν θα 'μαστε φυσιολογικοί.
Το λένε…
Η Δοκιμασία της Χλόης. Το ξέρω.
Κι εγώ φοβάμαι καμιά φορά, αλλά μετά σκέφτομαι πως σύντομα
θα βγω στον Δρόμο, πιο δυνατός σχεδόν από τον καθένα.
Δεν θα μου λείπει τίποτα ούτε θα φοβηθώ ξανά πια.
Θα 'σαι καλύτερος από φυσιολογικός μετά τις Δοκιμασίες, Τομάς.
Έχεις τον λόγο μου.
-Τι στο… -Ο Βέσεμιρ είναι!
Τι έγινε; Πού είμαστε;
Κάνε ησυχία.
Ο πατέρας μου μιλούσε γι' αυτό το μέρος.
Είναι ο Κόκκινος Βάλτος.
Είναι καταραμένος.
Είναι γεμάτο κακά πνεύματα και κτήνη.
Γρύπες.
Είναι μια δοκιμασία σαν όλες τις άλλες.
Το βασικό ένστικτο ενός γητευτή στον Δρόμο
είναι να επιβιώσει.
Αυτό χρειάζεται μυαλό, όχι ξίφη.
Θα βγούμε έξω ακολουθώντας το φεγγάρι.
Αν έχει τέρατα, τα μενταγιόν θα…
Πνεύματα!
Μείνετε ψύχραιμοι!
Μείνετε μαζί!
Από εδώ.
Τα μενταγιόν μερικές φορές ανιχνεύουν το θηριοτροφείο.
Ειδικά όταν είναι γεμάτο.
Είσαι μάγος που φτιάχνει γητευτές, από αυτούς που ανέφερε ο Τομάς.
Δεν φαίνεσαι τόσο γέρος.
Οι μάγοι μεγαλώνουν πολύ αργά.
Όπως κι οι γητευτές.
Έχουμε δεκαετίες για να ακονίσουμε τις ικανότητές μας.
Αλλά οι Δοκιμασίες δεν είναι το μόνο μου καθήκον.
Μη φοβάσαι.
Είναι απλώς μια παρενέργεια των υβριδικών του γονιδίων.
Το Κράλαξ.
Αυτό εδώ είναι μια απαίσια διασταύρωση τριών διαφορετικών ειδών.
Ο δάσκαλος Ντέγκλαν είπε ότι τα τέρατα δεν ζευγαρώνουν με άλλα είδη.
Σωστά.
Αλλά μπορούν να σχεδιαστούν.
Φαντάσου έναν στρατό από κτήνη σχεδιασμένα για την εξόντωση των ξωτικών
και των Παλιών Φυλών,
ώστε να εξασφαλίσουν γη και τροφή.
Αλλά η αλχημεία ήταν
ατελειοποίητη, όμως.
Οι περισσότερες διασταυρώσεις πέθαιναν ακαριαία.
Οι μάγοι έφτιαξαν τέρατα και μετά έφτιαξαν τους γητευτές
για να τα σκοτώσουν;
Σήμερα, εγώ κι οι μάγοι μου
προστατεύουμε τα μυστικά της μεταλλαξιογονικής αλχημείας,
αποτρέποντας την περαιτέρω κατάχρηση.
Λέγομαι Ράιντρικ.
Είσαι ηλίθιος, Ράιντρικ;
Ένας γητευτής δικαιούται να κατανοήσει τη θέση του στην ιστορία.
Ήρθε ένας ιππέας όσο ανάρρωνες.
Σου άφησε ένα γράμμα.
Ήξερες ότι ο Τομάς κι οι άλλοι θα πέθαιναν στον βάλτο;
Έπαιξαν με τις πιθανότητες.
Πόσοι επιβιώνουν από αυτές τις Δοκιμασίες;
Εξαρτάται.
Πόσοι είναι γητευτές;
Το γράμμα είναι στο ράντζο σου. Διάβασέ το, πριν το κάψω.
"Βέσεμιρ,
οι σκέψεις σου θα 'ναι μακριά από δω, οπότε θα 'μαι σύντομη.
Ο πατέρας σου πέθανε.
To Κέντγουεν κατέλαβε το χωριό
και τους σκότωσαν ενώ φυγάδευε τον άρχοντα και την αρχόντισσά μας.
Μη γυρίσεις σπίτι, Βέσεμιρ,
αν το θεωρούσες ποτέ σπίτι σου.
Ελπίζω να βρήκες θαλπωρή και παρηγοριά σε αυτόν τον εύθραυστο κόσμο
και ότι ο κόσμος είναι καλοσυνάτος
και πάνω απ' όλα δίκαιος.
Εγώ αποκτήθηκα από μια οικογένεια ευγενών από το Κέντγουεν.
Είναι πιο καλοσυνάτοι αφέντες.
Με αφήνουν να ζωγραφίζω.
Μου μαθαίνουν να διαβάζω και να γράφω λίγες λέξεις.
Τρώω καλά και έχω βρει γαλήνη.
Δεν μου λείπει κάτι από την καμένη πόλη.
Ο χιονοπόλεμος και τα γλυκά στα στενάκια
είναι βαριές αναμνήσεις που ξεπερνώ πλέον με ευχαρίστηση.
Βρες την αναγέννησή σου, Βέσεμιρ.
Λυτρώσου από παλιά βάρη και πληγές.
Και ναι,
λυτρώσου κι από μένα.
Είναι καλύτερα έτσι.
Να ζεις και να αγαπάς καλά.
Ιλιάνα".
ΕΠΙΚΗΡΥΞΗ ΖΩΝΤΑΝΟΣ Ή ΝΕΚΡΟΣ
Λοιπόν.
Ποιος θέλει να πάμε να γίνουμε τύφλα κάπου ήσυχα κι ωραία ;
Θα μείνουμε να δούμε ποιοι θα επιβιώσουν.
Μπορεί να πάρει μέρες.
Θα επιβιώσουν ο Έσκελ, ο Λάμπερτ,
ίσως κι ο Ρίμους.
Θα πάμε τώρα να σουρώσουμε, σας παρακαλώ;
Άσ' τους να μιζεριάζουν.
Εμείς θα πιούμε.
Η μαμή παραλίγο να λιποθυμήσει όταν πήγα να πληρωθώ.
Είχα φρικτή εμφάνιση,
ήμουν κόκκινος και κολλούσα, αλλά αυτά έχει αυτή η δουλειά.
Και η στρίγκα; Θεραπεύτηκε;
Ναι, φυσικά.
Θα χρειαστούμε κι άλλο πριν την επόμενη ιστορία.
Η μαμή έπρεπε να προσλάβει κάποιον καλύτερο σωτήρα.
Έναν ενάρετο και τίμιο άνδρα.
Αληθινό άνδρα.
Όχι έναν μεταλλαγμένο.
Από πότε εκπαιδεύονται οι ιππότες στις κατάρες με στρίγκες;
Το διδάχτηκες μεταξύ υποκλίσεων και κονταρομαχίας;
Είμαστε όλοι εδώ για ένα ποτάκι και μη βίαιη διασκέδαση.
Τώρα θα αρχίσουν τα "εσείς κι η φάρα σας;"
Τρομάζετε αυτούς τους ανθρώπους.
Όπως τρόμαξες τη μαμή που εξαπάτησες.
Καλύτερα να φύγετε.
Εδώ και τώρα.
Έχω δει ιππότες να προσπαθούν να κάνουν τη δουλειά μας.
Να καθαρίσουν τέρατα.
Είστε όλοι παραδείγματα προς αποφυγή.
Ειδικά οι ομορφούληδες.
Οι δύο γητευτές πρέπει να δικαστούν και να εκτελεστούν.
Δεν θέλει ρώτημα.
Πόσο αφελής είμαι.
Εγώ πίστευα ότι οι δίκες είχαν να κάνουν κυρίως με ερωτήματα.
Σκότωσαν δύο φρουρούς σας. Θα το αφήσετε να περάσει έτσι;
Άρχοντά μου, ο ταβερνιάρης λέει πως το προκάλεσαν οι ιππότες σας.
Οι γητευτές βρέθηκαν σε αυτοάμυνα.
Η πίστη του λαού στη μοναρχία κλονίστηκε λόγω των επιθέσεων στο δάσος.
Τώρα θα μάθουν ότι μένει άπραγη όσο τα τέρατα χύνουν αίμα ιπποτών.
Θες πόλεμο με τους γητευτές μόνο και μόνο για να φανούν ως αυτό που φοβάσαι;
Είναι θανάσιμοι. Συμφωνούμε σε αυτό, Τέτρα.
Μια τέτοια μάχη θα πνίξει το Κέντγουεν στο αίμα.
Θυμίζω στο Συμβούλιο ότι η θέση της κυρίας είναι επίτιμη.
Ωστόσο, παραμένει η θέση μου.
Την κέρδισε με το κορμί της.
Όχι με αίμα ή τίτλο.
Θεοί! Σωπάστε!
Θα σας σκοτώσω και τις δύο για το καλό των αυτιών μου.
Βασικά, η Τέτρα έχει δίκιο, άρχοντά μου.
Οι υπήκοοί σας περιμένουν να δράσετε.
Θα μπορούσατε να δράσετε σε δύο μέτωπα με μία κίνηση.
Απαλλάσσοντας τα δάση μας
κι αποτρέποντας τον πόλεμο με τους γητευτές.
Φρουρέ;
Ναι;
Το ακούς αυτό;
Είναι κάτι σαν μεταλλικός θόρυβος.
Τρώγεσαι να φας ξύλο,
μεταλλαγμένε;
Θα βολευόμουν με ένα ουροδοχείο και λίγο ψωμί που να τρώγεται.
Παραείναι γενναιόδωρο, αλλά…
Αυτήν δεν χρειάζεται να τη μοιραστούμε,
όπως όταν ήμασταν νεότεροι.
Ήξερα ότι οι γητευτές γερνούν διαφορετικά,
αλλά τι βλέπω εδώ!
Ιλιάνα!
Σίγουρα θα με φανταζόσουν ως μια παραδουλεύτρα γεροντοκόρη.
Αν με φανταζόσουν καθόλου, δηλαδή.
Εσύ… Το γράμμα σου.
Πουλήθηκες σε νέο φέουδο.
Ναι. Των Ζερμπστ από το Κέντγουεν.
Μου φέρθηκαν αρκετά καλά οι ίδιοι,
αλλά ειδικά στον γιο τους άρεσα πολύ, παρά την κοινωνική μου τάξη.
Πέρασαν τόσα χρόνια. Πήρες το σπίτι στη λίμνη;
Σπίτι στη λίμνη;
Σωστά, το σπίτι στη λίμνη!
Όχι, δεν έχει λίμνη.
Αλλά είναι ωραίο σπίτι.
Το έκανα ορφανοτροφείο μετά τον θάνατο του άντρα μου.
Κάναμε και παιδιά. Κορίτσια.
Θηρία και τα τρία.
Η μία με έκανε γιαγιά. Την ικέτευσα να μην το κάνει.
Αλλά είναι πεισματάρικα ζιζάνια,
πολλές φορές μου θυμίζουν εσένα.
Ω, θεοί.
Με έπιασε φλυαρία.
-Βαρέθηκες να με ακούς. -Όχι, καθόλου.
Όλα καλά.
Ναι, είναι κάτι απρόσμενο.
Λίγο νέο.
Αλλά και υπέροχο.
Έζησες μια τόσο γεμάτη…
Θες να σκοτώσεις τον ήδη νεκρό σύζυγό μου και να κάνεις στάχτη το ορφανοτροφείο.
Δεν θα χρησιμοποιούσα αυτές ακριβώς τις λέξεις.
Ο Λόρδος Ζερμπστ μού φέρθηκε καλά.
Σίγουρα δεν ήταν τέλειος,
αλλά είναι ένας άνθρωπος που σου λείπει πολύ όταν φύγει.
Αλλά τι ιστορίες έχω ακούσει για σένα!
Ο ξιφομάχος γητευτής μισθοφόρος.
"Ο Βέσεμιρ που πληρώνεται αδρά για να σφάζει τα πιο απαίσια πλάσματα."
Πριν λίγο καιρό εσύ ήσουν που μου έβαζες τέτοιες ιδέες.
Τα χρόνια μετρούν διαφορετικά για σένα.
Τι είναι ο χρόνος, άλλωστε;
Το παν.
Ο βασιλιάς παρέχει αμνηστία σε εσένα και τον φίλο σου
για τα εγκλήματά σας.
Και σου υπενθυμίζω ότι εκτελώ τα καθήκοντα
του μακαρίτη συζύγου μου, ευγενούς Λόρδου Ζερμπστ,
συμβούλου του θρόνου.
Κάθε συμφωνία έχει μια τιμή.
Σκότωσε ό,τι φονεύει τον λαό μας στο δάσος έξω από το Αρντ Κάρε.
-Κι ο συνάδελφός μου, ο Λούκα; -Θα τον φροντίσω.
Λογικοί όροι.
Και θα έχεις έναν συνοδό.
Αυτό, βασικά…
Είναι πρόβλημα.
Ο Δρόμος είναι επικίνδυνος
κι εσείς είστε μια κυρία, μιλαίδη μου.
Επίσης, δεν είναι σωστό να δουν μια ευγενή να συναναστρέφεται με έναν μεταλλαγμένο
του σιναφιού μου.
Τότε, αναμφίβολα θα χαρείς μαθαίνοντας ότι δεν θα σε συνοδέψω εγώ.
Δεν θα σου κάνω τον οδηγό ή την παραμάνα, μάγισσα.
Δεν με νοιάζει ποιος ήταν προ-προπάππους σου.
Έχεις τον λόγο μου.
Θα σφάξω αυτό το κτήνος.
Για σένα, Ιλιάνα.
Μπορεί να μην είναι καν τέρας.
Το λέσεν που σκότωσε τον Καρλάιλ σας ήταν μαγεμένο.
Από ένα ξωτικό.
"Γιατί ήταν ξωτικό;" Χαίρομαι που ρωτάς.
Γιατί ένα άλλο πολύ ηλικιωμένο, αλλά με νεανική όψη ξωτικό,
μου ζήτησε να τον βοηθήσω να βρει κάποια αγνοούμενα κορίτσια.
Πρόκειται για επιχείρηση κι ο γητευτής οφείλει να διατηρεί τη φήμη του.
Δεν χτυπάς μεγάλες δουλειές αν ξέρουν
ότι λιανίζεις νύμφες και βοηθάς ξωτικά.
Η μαγεία της φωτιάς δεν απαγορεύεται στους ευυπόληπτους μάγους;
Μόνο και μόνο επειδή λίγοι μάγοι είναι ευλογημένοι
να ελέγχουν τις φλόγες.
Είσαι πολύ ξεχωριστή προφανώς.
Θα πιστεύεις ότι είμαι ανόητη.
Αλλά το Χάος είναι…
Βασικά, είναι κάτι που δεν περιγράφεται με λόγια.
Και οι γητευτές συνδέονται με το Χάος.
Αλλά με έναν διεφθαρμένο και διαβρωτικό τρόπο.
Και πολύ λιγότερο επικριτικό.
Υπάρχει μια ιστορία για έναν γητευτή
που βοήθησε έναν άρρωστο ιερέα.
Ο κυνηγός τεράτων πίστευε πως η ασθένεια ήταν μια κατάρα
που θα λυνόταν σκοτώνοντας όποιον τον καταράστηκε.
Ο ιερέας κατηγόρησε μια ντόπια νεαρή μάγισσα,
μια χαζή που του προκαλούσε προβλήματα.
Ο γητευτής τη σκότωσε κι αμείφθηκε κατάλληλα
με πολύτιμους λίθους.
Ο ιερέας προφανώς ανάρρωσε.
Πράγματι.
Και λίγες μέρες αργότερα,
βρήκε ένα πανέμορφο πετράδι στα υπάρχοντα του μάγειρά του.
Ολόιδιο με αυτό που είχε δώσει στον έξυπνο γητευτή.
Έβαλε τον μάγειρα να τον δηλητηριάζει και του έδωσε μερίδιο.
Έξυπνη απάτη. Μακάρι να την είχα σκεφτεί.
Όπως είπα,
διεφθαρμένοι.
Υπέροχα.
-Μας οδήγησες σε κύκλο. -Όχι.
Τα ξέρω αυτά τα δάση.
Όπως κι ο λόρδος Καρλάιλ.
Στην Αρετούζα μαγεύαμε με ευχάριστες ψευδαισθήσεις
τα δυσάρεστα τρόφιμα.
Αυτό νοστίμευε το φαγητό,
αλλά η γεύση που άφηνε η ψευδαίσθηση…
ήταν πικρή.
Χάος, καθάρισε τις καρδιές και τα μυαλά μας.
Κάνε τα μάτια μας να δουν σωστά.
Σήκωσε το πέπλο που σκεπάζει το μυαλό μας!
Αυτή η ψευδαίσθηση ήταν άψογη.
Η δύναμη που διατηρεί τέτοια τέχνη…
Μπορεί και να μαγέψει ένα λέσεν.
Γκαρέαν μπαχάγιεθ άιπ μέι βαχόουλεναθ.
Κίτσου;
Φίλη σου;
Φίλη φίλου.
Γκαρέαν μπαχάγιεθ άιπ μέι βαχόουλεναθ!
Ναι, πρέπει να μάθω τι είναι και πού είναι για να αποφύγω τη φωλιά σου.
Ειδικά όταν σφάζεις ανθρώπους για αυτόν τον λόγο.
Γητευτή.
Δεν έχω ξαναδεί τέτοιο είδος βασιλίσκου.
-Άλλη μια ψευδαίσθηση; -Θα μάθουμε σύντομα.
Το ξέρω. Αυτήν την επίδραση έχει σε όλους.
Ωστόσο, πρόσεχε λίγο τους τρόπους σου.
Όχι!
Ήταν αληθινός.
Ίσως σε υποτίμησα ελαφρώς.
Ελαφρώς.
Κίτσου, ας μην οξύνουμε την κατάσταση.
Γητευτή!
Η ισχύς των ψευδαισθήσεών της είναι αφύσικη.
Το πρώτο τέρας που αντιμετώπισα ήταν ένα μαρ.
Έκανε μια γυναίκα να βλέπει εφιάλτες με ψευδαισθήσεις.
Η Κίτσου είναι ξωτικό.
Γιατί μυρίζει σαν μαρ, τότε;
Ένα σχολείο των ξωτικών.
Έστελναν τα μικρά τους εδώ τα καλοκαίρια.
Πριν το χρησιμοποιήσουν ως φρούριο
στο τελευταίο όργιο κάθαρσής σας.
Κανένα ίχνος αίματος.
Αλλά αυτήν τη μυρίζω ακόμα.
Ναι.
Ήταν εδώ.
Λίγο πριν τη μάχη μας.
Γητευτή.
Έχω και όνομα, ξέρεις.
Τι τους έχουν κάνει;
Είναι όλα ξωτικά.
Κορίτσια.
Εδώ πέρα.
Βοήθεια.
Θεοί, όχι κι άλλη χάρη.
Ποιος είναι;
Ο φίλος που προανέφερα.
Έψαχνε αυτά τα κορίτσια.
Και ίσως είχα σώσει μερικές, αν με είχες βοηθήσει, φιλάργυρε.
Τις απάγει η Κίτσου.
Ναι. Πειραματιζόταν με τα κορίτσια.
Προσπαθεί να τις αλλάξει με κάποια παράξενη αλχημεία.
Και να τις κάνει τι;
Ό,τι έχει γίνει κι αυτή.
Την εντόπισα εδώ, πήγα να τη σταματήσω, αλλά η δύναμη της Κίτσου…
Και δεν σε σκότωσε;
Καταλαβαίνω, ίσως αυτό είναι κάτι αδιανόητο για το είδος σου.
Αν προσπαθούσε να μεταλλάξει τα κορίτσια με μάγια,
αυτήν ποιος τη μετάλλαξε;
Τα γονίδιά της συνδυάστηκαν με γονίδια μαρ.
Αυτό εξηγεί την αφύσικη δύναμή της.
Είναι διασταύρωση.
Μα πώς μπορεί να γίνει αυτό;
Με τον ίδιο τρόπο που φτιάχτηκε αυτός.
Με μεταλλαξιογονική αλχημεία
που γνωρίζουν μόνο οι μάγοι του Κερ Μόρεν.
Εσείς κρύβεστε από πίσω.
Γελοιότητες.
Δεν σας έφτανε το κυνήγι τεράτων για χρήμα;
Τώρα τα φτιάχνετε κιόλας;
Όντως, οι γητευτές ζορίζονται, αλλά…
Κρίμα.
Μερικά νέα κτήνη θα μας έφερναν πολλή δουλειά.
Πιο πολλά τέρατα ισούνται δουλειές και χρήμα.
Άλλη μια έξυπνη απάτη.
Ορκίζομαι, Φιλ. Εγώ δεν…
Κι άλλο τερατούργημα.
Είναι ακόμη ξωτικό.
Είδες τι κάνουν αυτά τα πλάσματα.
Φιλ, αν το κορίτσι έχει έστω τη μισή δύναμη της Κίτσου,
είναι επικίνδυνο.
Τα ίδια δεν λέει για σένα η μάγισσα;
Θα την πάω πίσω στον λαό μου. Θα ανατραφεί ως ξωτικό.
Φιλεύσπλαχνο.
Αν και φαντάζομαι ότι σύντομα θα την εξαπολύσετε εναντίον μας.
Νικήσατε.
Μας κερδίσατε.
Αφήστε μας έστω να εξευτελιστούμε περισυλλέγοντας τα απομεινάρια μας,
μεταλλαγμένα ή μη.
Ως μια χάρη σε έναν φίλο.
Πάρε το παιδί και φύγε.
Τώρα.
Έκανες σοβαρό λάθος.
Αν το κορίτσι βλάψει έστω και μια ψυχή, Φιλ…
Θα τη σκοτώσω εγώ.
Και θα καλοδεχτώ ήρεμα εσένα και το ξίφος σου.
Αν σου είχα προσφέρει χρήμα, θα το είχες τακτοποιήσει.
Δεν είχε να κάνει με χρήμα.
Ο γητευτής ανακάλυψε την ηθική του;
Νομίζεις ότι είσαι αγνή, Τέτρα;
Άμεμπτη;
Κοίτα έξω.
Αυτή είναι η ηθική σου.
Σαπίλα κι ερείπια που βρομοκοπούν από το μίσος.
Ασχολήσου με αυτά τα αίσχη κι εγώ με τα δικά μου.
Αυτό δεν θα έχει καλή κατάληξη.
Ο φόβος κι η άγνοια έχουν καλά λεφτά, είπε ο Ντέγκλαν όταν τον γνώρισα.
Κοίτα, όμως.
Πρέπει να σιγουρευτώ.
Θα σου ζητούσα να το σκάσεις μαζί μου.
Ξέρω τι πρέπει να κάνεις.
Και δεν θα επιτρέψω να νιώσεις
σαν να με εγκατέλειψες πάλι.
Προσπάθησα να τον σταματήσω.
Αλλά οι γητευτές δεν διστάζουν ποτέ.
Η κυρία Γκίλκρεστ έδωσε αποδείξεις.
Αυτός εδώ εκτρέφει τερατουργήματα,
τρομοκρατεί το βασίλειό μου
και εξαπατά τους ανθρώπους.
Τι στον διάολο είναι αυτά που λες;
Δεν γνώριζαν όλοι οι γητευτές για τις διασταυρώσεις.
Λαίδη Ζερμπστ, είστε ζωντανό παράδειγμα των κινδύνων
του να δείχνεις εμπιστοσύνη
σε μια υπηρέτρια!
Υψηλότατε…
Αν μου επιτρέπετε, άρχοντα,
πού είναι η κυρία Γκίλκρεστ αυτήν τη στιγμή;
Τα τέρατα ήταν υπό εξαφάνιση.
Έπρεπε να προστατέψω τον τρόπο ζωής μας.
Σκέψου πόσο χρήμα μπορείς να βγάλεις, μικρέ.
-Μη με λες έτσι. -Δείξε ευγνωμοσύνη, αγόρι μου!
Εσύ με προσέγγισες.
Μπορούσα να σε είχα στείλει πίσω στα ουροδοχεία.
Μην προσποιείσαι ότι δεν ήξερες τι έκανες όταν μου πέταξες εκείνα τα κέρματα.
Ήξερες ότι θα ερχόμουν.
Φτιαχτήκαμε για να σκοτώνουμε τέτοια πλάσματα,
όχι για να τα δημιουργούμε.
Δεν θα κλάψω που έκανα ό,τι όφειλα να κάνω.
Σου το είπα.
Ένας γητευτής δεν διστάζει.
Το ξέρω.
Και με το ξωτικό;
Έδωσες επιλογή στην Κίτσου πριν τη μεταλλάξεις;
Όχι, νομίζαμε ότι τη σκοτώσαμε.
Η μετάλλαξη ήταν ασταθής. Υπερβολικά ισχυρή.
Προφανώς ο θάνατός της ήταν άλλη μια έξυπνη ψευδαίσθηση.
Κι όλα αυτά για να κάνουμε αρπαχτές.
Επικεντρωνόσουν στον χρυσό που έπαιρνες στο χέρι.
Ποτέ δεν κοίταξες στα μάτια να δεις αυτούς που σε πληρώνουν.
Μας τρέμουν.
Το μόνο που τους σταματά από το να κυνηγήσουν εμάς,
είναι τα τρομακτικότερα κτήνη που κρατάμε μακριά.
Οι άνθρωποι πεθαίνουν γρήγορα, γι' αυτό ζουν γεμάτοι
με φόβο και μίσος.
Ρώτα τους νάνους ή τον φίλο σου το ξωτικό.
Οι άνθρωποι πάντα θα χρειάζονται τέρατα.
Όπως κι εμείς πια.
Είμαστε ορφανά.
Στραφήκαμε σε εσένα για προστασία.
Πρέπει να το κάψεις ολοσχερώς.
Αλλιώς, θα το κάνω εγώ.
Δεν θέλω να παλέψω μαζί σου.
Πρέπει να προστατευτούμε.
Να προστατέψω εσένα!
Αν θέλετε, σταματήστε για λίγο
να προσπαθείτε να αλληλοσκοτωθείτε.
Έχουμε έναν επισκέπτη.
Έρχεται αυτή.
Κάτω οι γητευτές!
Η Τέτρα δεν έχασε χρόνο.
Τα νέα μαθεύτηκαν γρήγορα.
Και για τις διασταυρώσεις, αλλά και πως προστατεύετε ξωτικά.
Και ο Λούκα;
Εσείς οι δύο ευθύνεστε.
Θα έρχονταν ούτως ή άλλως, αργά ή γρήγορα.
Ίσως υπήρχε τρόπος εμείς να πεθάνουμε ως οι έντιμοι άντρες.
Μόνο εγώ κι οι μάγοι μου ξέρουμε τα μυστικά
της μεταλλαξιογονικής αλχημείας.
Η Τέτρα θα θέλει πιο πολύ τα δικά μας κεφάλια.
Αν πεθάνουμε εμείς,
δεν θα υπάρξουν άλλοι γητευτές.
Κλειδωθείτε στα εργαστήριά σας.
Εμείς θα ξεπαστρέψουμε την αιρεσούλα της.
Δεν θα δει την αυγή η σκύλα.
Αν υποτιμήσεις την Τέτρα, εσύ είδες το τελευταίο σου ηλιοβασίλεμα.
Ίσως μας ακούσει και συνετιστεί.
Μπορεί να είναι κάθαρμα,
αλλά ο Ντέγκλαν έχει δίκιο.
Αυτό ήταν αναπόφευκτο.
Γιατί;
Είστε διαφορετικοί.
Πιο εύκολα σκοτώνεις παρά αποδέχεσαι.
Θέλω να φύγεις μακριά από δω.
Υπάρχουν παιδιά εδώ.
-Έχουν εκπαιδευτεί. -Παιδιά, Βέσεμιρ.
Σαν κι εσένα όταν σε πήρε αυτός.
Θα τα οδηγήσω στο κελάρι μέχρι να κερδηθεί η μάχη.
Για πρώτη φορά
θα επιλέξω εγώ ποια είναι η θέση μου.
Ανέκαθεν είχες πολύ πάθος.
Και ομορφιά.
Σε παρακαλώ,
είμαι σχεδόν 70 χρονών.
Κι εγώ το ίδιο.
Τι όμορφες βουνοκορφές.
Πολύ αγνές για πόλεμο.
Τρέξε πίσω και φέρε το πτώμα
του άντρα που δολοφόνησες, μάγισσα.
Εκτελέστηκε εις το όνομα αυτών που έσφαξαν τα ιδιοκατασκευασμένα κτήνη σας.
Δεν θα υπάρξουν άλλα, Τέτρα.
Έχεις τον λόγο μου.
Οι γητευτές ειδικεύονται στην κοστολόγηση.
Πόσο αξίζει ο λόγος σου, Βέσεμιρ;
Κάποια πράγματα
είναι ανεκτίμητα.
Και εσύ;
Μου δίνεις τον λόγο σου;
Δεν σου δίνω τίποτα.
Μόνο την ευκαιρία να γεμίσετε τις όμορφες κοιλάδες μας
με τα πτώματά σας.
Είμαστε ένας στρατός από γητευτές.
Εσείς είστε άνθρωποι.
Κίτσου.
Καταστεναχωρήθηκε όταν άκουσε ότι κατέστρεψες τη φωλιά της και το έργο της
και δολοφόνησες το μοναχοπαίδι της.
Τέρατα για να παλέψουν με τέρατα.
Στην παράδοση των προκατόχων σου.
Συσπειρωθείτε!
Νεύρα από ατσάλι, παιδιά. Επίθεση!
-Κατεβάστε τα ξίφη! -Δεν έχουμε χρόνο για δισταγμούς.
Εμπιστέψου με μια φορά!
Σε παρακαλώ!
Γητευτές, με το σήμα μου!
Τώρα!
Ηρεμήστε.
Είστε ασφαλείς.
Οι Γητευτές πρέπει να εξαλειφθούν από προσώπου γης
και στα υπολείμματά τους να σκορπιστεί αλάτι και νιτρική ποτάσα.
Πάει στον Ράιντρικ!
Όσο θα υπερασπιζόμαστε τη γέφυρα, εσείς αραιώστε όσους έχουν μπει.
Εσείς οι δύο σταματήστε εκείνη!
Θα καταφέρεις να με συγχωρέσεις για λίγο, μικρέ;
Αν φτάσει στον Ράιντρικ, οι γητευτές ξοφλήσαμε.
Βρες την!
Σταμάτα την!
Στη σιταποθήκη έχει μια καταπακτή
που βγάζει στο πίσω μονοπάτι.
Πώς το ξέρεις;
Προσπάθησε να το σκάσει!
Τρέξτε όλοι όσο πιο μακριά μπορείτε μέχρι να λιώσουν οι φτέρνες σας
ως το κόκαλο, αν χρειαστεί.
Μη σταματήσετε.
[Προσευχή στη γλώσσα των ξωτικών]
Κατεβάστε τα ξίφη σας.
Αυτό είναι γενοκτονία, Τέτρα.
Εξέθρεψαν τα τέρατα εξαιτίας σου.
Δεν υπάρχει αγνότητα σε τίποτα εδώ.
Μόνο φόβος και μίσος.
Αρκετά,
σε παρακαλώ!
Η υπηρέτρια προδίδει το Κέντγουεν για χάρη των γητευτών.
Ας έχει τη μοίρα τους.
Τέτρα!
Οι άνδρες σου θα πέσουν προτού κουνήσουν τα ξίφη τους.
Αυταπατάσαι.
Θα απολαύσεις αυτήν την ημέρα;
Ή είσαι ακόμη ταραγμένος από άλλη μια τολμηρή σφαγή τεράτων;
Συγγνώμη που δεν ήθελα να γίνω άλλος ένας άξεστος κακομοίρης.
Αλλά δες ποιος έγινες.
Είσαι γητευτής.
Είσαι πλούσιος!
Δεν θα μας λείψει τίποτα
και θα με φροντίζεις εσύ, Βέσεμιρ.
Όπως ακριβώς είπες.
Τιμώντας τον λόγο σου.
Κοίτα με!
Σπίτι στη λίμνη.
Κρασί. Φαγητό.
Φαντάσου σε τι θάλασσες από χρήμα
θα πλατσουρίζουμε.
Ποτέ δεν το ήθελες αυτό! Ήσουν πάντα ικανοποιημένη.
Όχι!
Σαράντα τόνοι αίμα προβάτων;
Την καημένη τη μαμή!
Πες τους για τότε που εξαπάτησες τον Ρεδανιανό ιερέα.
Που τον έπεισες ότι ήταν καταραμένος.
Πόσα του πήρες του βλάκα;
Δεν μπορεί να είσαι εδώ.
Σε χάσαμε.
Τι μπούρδες λες;
Ξύπνα τον ταβερνιάρη, πιείτε όλοι να αδειάσουμε τα βαρέλια!
-Θα ξοδέψουμε και την τελευταία δεκάρα. -Ναι!
Αρκετά!
Σταματήστε όλοι να κακαρίζετε!
Βέσεμιρ, έλα να δεις.
Πες την αλήθεια.
Τι περιμένεις;
Πες μου.
Το βρίσκεις απαίσιο, έτσι;
Εγώ…
απλώς αξιολογούσα αν αποτύπωσες σωστά τη γοητεία μου.
Θεοί.
Με τρόμαξες.
Είχες ένα βλέμμα όλο απογοήτευση και…
Είναι τέλειο, Ιλιάνα.
Άψογο.
Μη χασομεράς. Διψάω.
Μαμά! Σταμάτα τον Μπόγιαν!
Πήρε τα κότσια μου κι έφυγε!
Τι έπαθες, μπαμπά; Έχεις τη θλιμμένη έκφραση.
Όχι.
Είναι ψεύτικο.
Μην παίζεις με το μυαλό μου, Κίτσου. Τέρμα οι φαντασιώσεις.
Μα ορκίστηκες να με φροντίζεις, έτσι δεν είναι;
Να με προστατεύεις.
Δεν είσαι πραγματική.
Η αλήθεια δεν είναι ψευδαίσθηση για να δραπετεύσεις απ' αυτήν.
Φύγε μακριά μου!
Με άφησες εδώ, καλέ μου.
Παρατημένη σε εγκαταλελειμμένες ελπίδες κι όνειρα.
Και τώρα προσπαθείς να με αφήσεις ξανά.
Κι αυτήν τη φορά,
δεν θα ζω μια ζωή γεμάτη φορέματα, αυλές και τίτλους.
Θα είμαι σαν εσένα.
Χαμένη και μόνη.
Χωρίς να με αγαπά κανείς!
Όχι, Ιλιάνα. Σ' αγαπώ.
Το χρήμα είναι η ερωμένη σου.
Κι έχει πολύ να ξεζουμίσεις, έτσι;
Σταμάτα.
Εδώ θα γίνουμε ό,τι φανταστούμε, Βέσεμιρ.
Μπορούμε να γίνουμε πλούσιοι.
Μαζί.
Εδώ ο χρόνος
δεν σημαίνει τίποτα.
Αν βγω από δω, μπορώ να τη σώσω.
Αυτό έχει μεγαλύτερη αξία.
Βγες τώρα από το μυαλό μου.
Ξέρω ότι δεν το ζήτησες ποτέ αυτό.
Ήσουν παιδί ακόμη.
Πώς μπορούσες να ξέρεις;
Βέσεμιρ!
Μείνε πίσω!
Μου επιτίθεσαι με μαγικά κόλπα;
Όχι…
Όχι!
Όχι, όχι, όχι!
Βέσεμιρ.
Αυτό…
Αυτό δεν είναι αληθινό.
Δεν ήξερα πολλά για τους γητευτές μικρή.
Δεν ήξερα ότι μυρίζετε και ακούτε καλύτερα.
Δεν ήξερα ότι ο γητευτής κατάλαβε ότι έτρεμα μέσα στο ντουλάπι,
κρατώντας την αναπνοή μου
όσο έβλεπα να καρφώνει με το ξίφος του τη μητέρα μου.
Την ανόητη μάγισσα
που πρόδωσε έναν αφελή ιερέα.
Τέρατα για να σκοτώνουν τέρατα.
Ναι.
Έτσι…
Πάρ' την και φύγετε.
Ο Σβεν;
Οι άλλοι;
Νεκροί.
Όλα μου τα αγόρια.
Εκτός από σένα.
Και τα μικρά
που δραπέτευσαν.
Κράτα τις δυνάμεις σου.
Τα αγόρια είναι δικά σου τώρα, μικρέ.
Κάνε τα γητευτές.
Κάνε τα
κάτι περισσότερο.
Στους πιο έντιμους άντρες.
Δεν το ζήτησε αυτό.
Πού είμαστε;
Πανέμορφο.
Μοιάζει σαν ψεύτικο.
Σάμπως ξέρουμε πού πάμε;
Είναι η τελευταία φορά που θα σας επιτρέψω να διστάσετε.
Αποφασίστε.
Μα μας μισούν.
Θα υπάρξουν κι άλλα τέρατα,
Γκέραλτ.
ΒΑΣΙΣΜΕΝΟ ΣΤΑ ΒΙΒΛΙΑ Ο ΓΗΤΕΥΤΗΣ ΤΟΥ ΑΝΤΖΕΪ ΣΑΠΚΟΦΣΚΙ
Κάποτε ήταν ένας άρχοντας
Σε ένα σκοτεινό δάσος
Που φορούσε ένα παράξενο
Ασημένιο βραχιόλι
Γύρω
Από το χέρι του
Γιατί και ο ληστής
Φοβόταν
Τα τέρατα
Υποτιτλισμός: Βασίλης Σκοπελίτης